**Tööleht "Millised on pärgviiruse õppetunnid riigile ja igaühele meist?"**

COVID-19 on nüüdseks meie ühiskonda mõjutanud juba üle aasta. Igaüks meist on pidanud oma elu ümber kujundama, et kriisiga toime tulla ning selle käigus oleme saanud palju uusi kogemusi. **Tänases e-külalistunnis saad teada, mida oleme praegusest olukorrast õppinud.**

**Kasuta töölehte nii:**

* enne otseülekannet vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST VASTA KÜSIMUSELE**

Mis on Sinu jaoks olnud praeguse kriisi suurim õppetund? Pane see siia kirja:

…………………………………………………………………………………………………………………………………………………………………………………

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL MÕTLE VÄLJA ÜKS ABI PAKKUMISE VÕIMALUS**

Praeguses olukorras on väga oluline, et oskaksime aidata iseennast, oleksime enda lähedastele toeks ja teeksime endast parima, et kogu Eesti tuleks kriisiga toime.

Mõtle enda sõprade, pere, klassikaaslaste ja kodukoha inimeste peale. **Millised on Sinu arvates olnud 3 kõige suuremat probleemi, mure, millega oled ise ja millega nemad on kokku puutunud praeguses kriisis?** Pane need siia kirja:

1.

2.

3.

Tutvu järgmiste veebilehtedega: [Peaasi.ee](http://peaasi.ee/), [Lasteabi.ee](http://lasteabi.ee/), [Kriis.ee](https://www.kriis.ee/et), kust leiab infot ja abi erinevate kriisidega toimetulekuks. Proovi igale probleemile, mille üles kirja panid, neilt veebilehtedelt lahendusi leida ja kirjuta lahenduse lühike kirjeldus koos veebilehe lingiga probleemi taha.

Nüüd **vali enda kirja pandud kolmest probleemist üks ja püüa sellele ise välja mõelda üks uus lahendus.** Anna enda mõtetele vaba voli, lahendus võib olla näiteks uus veebileht, nõuandetelefon, veebiüritus, koolitus jne. Kujunda seda lahendust tutvustav reklaamplakat (näiteks [canva.com](https://www.canva.com/)-is)/ videoklipp (filmi näiteks enda telefoniga)/ veebileht(näiteks [wix.com](https://www.wix.com/)-is) ning jaga tulemust enda õpetajaga kokkulepitud viisil.